Ís hefur verið ráðandi í mótun og uppbyggingu eldfjallsins . Einnig á hlýskeiðum hafa skriðjöklar tálgað drjúgt úr hlíðum eldfjallsins . Þar eru ágætar “ opnur ” í neðri eða elsta hluta eldstöðvarinnar , en jarðfræðingar tala um opnu í berggrunni þar sem laus setlög , svo sem skriður og jökulruðningur , hylja ekki fasta bergið . Talan 790 þúsund ár er þannig fengin að þá urðu segulskipti og jörðin fékk sitt núverandi “ rétta ” segulsvið . Víkjum þá aftur að neðri lögum Svínafells . Allt gosberg sem kortlagt hefur verið ofan á roffletinum ( Jóhann Helgason , 2007 ) hefur rétta segulstefnu , er unglegt , ferskt og vafalítið frá núverandi segulskeiði . Þetta þýðir að elsta gosberg frá eldstöðinni í Öræfajökli mun vera yngra en 790 þúsund ára og er það því hámarksaldur eldstöðvarinnar á grundvelli segultímatals . Aðferðin nýtir þann eiginleika geislavirkra efna að helmingast , en um leið verða til ný efni eða öllu heldur samsætur efna . Mæling á hlutföllum samsætna er síðan notuð til að reikna hve langt er síðan bergið storknaði . Hér er um vandasamar mælingar að ræða og hefur hver mæling sín skekkjumörk . Þegar á heildina er litið má segja að aldur þeirra laga sem aldursgreind voru sé mjög nálægt 757 þúsund ár . Neðsta og elsta myndun eldstöðvarinnar í Svínafelli var hins vegar ekki aldursgreind og er sú frá jökulskeiði . Þar sem hún hefur “ rétta ” segulstefnu má álykta að aldur hennar sé nokkuð eldri eða á bilinu 757 til 790 þúsund ár . Niðurstaðan er því sú , miðað við kortlagningu jarðlaga í Svínafelli , bergsegulstefnu , og beinar aldursgreiningar , að aldur neðstu laga , sem ætla má að myndast hafi við eldvirkni í Öræfajökli , telst vera á bilinu 757 til 790 þúsund ár . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .